《试杨日新笔次韵答戴帅初》
宋代·舒岳祥

闻尔又归青嶂住，四明西畔越东头。
山当篱外偏环屋，水到门前总合流。
得句苦迟难附置，怀人不见更登楼。
扫除儿女相思话，好作阆风十日游。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。